R O M A N I A

CONSILIUL LOCAL AL COMUNEI TÂRGUSOR – JUDETUL CONSTANTA

Localitatea Tirguşor; Cod 907275;Str. Constanţei nr. 72; Tel/Fax -0241874500; Tel. 0241874577
email primaria@primariatirgusor.ro
PLAN DE ACŢIUNI

sau

 LUCRĂRI DE INTERES LOCAL


În cursul anului 2023 se vor urmări în scopul realizării lor, următoarele obiective:

      1. Interzicerea depozitării deşeurilor menajere şi a celor de producţie în perimetrul rampelor de gunoi dezafectate sau în alte locuri neamenajate pentru acest lucru. Nerespectarea acestora se sancţionează cu amendă conform legislaţiei în vigoare.


Responsabilitate: viceprimarul comunei, consilierii locali.

      2. Prevenirea poluării accidentale a mediului şi a cursurilor de apă, prin depozitarea necontrolată a deşeurilor de către agenţii economici sau de către cetăţeni:

· Amenajarea şi curăţirea cursului de apă al pârâului Târguşor şi al pârâului Mireasa, a malurilor acestora şi interzicerea depozitării resturilor vegetale, deşeurilor sau a altor materiale, asigurarea scurgerii apei;

· Acţiuni de decolmatare şi curăţire a podurilor şi podeţelor ce traversează aceste ape;

· Interzicerea spălatului în cursurile de apă şi pe malurile acestora a vehiculelor, autovehicolelor, utilajelor sau agregatelor mecanice sau a obiectelor de uz casnic, prin folosirea detergenţilor ori ambalajelor ce au conţinut de pesticide sau alte substanţe chimice periculoase.

· Interzicerea deversării apelor menajere uzate din gospodării în cursuri de apă sau pe domeniul public.

Responsabilitate:  viceprimarul comunei, consilierii locali, agenţii economici, lucrătorii postului de poliţie şi cetăţenii comunei. 

Termen: permanent
       3.  Se vor organiza acţiuni de curăţire şi îndepărtare de pe islazul comunal a diverselor materiale, resturi vegetale, mărăcinişuri, tufişuri, împrăştierea muşuroaielor de pământ, astuparea gropilor, supraînsămânţare-acolo unde este cazul, fertilizarea cu îngrăşăminte chimice, respectarea termenului de păşunat (1 mai – 30 noiembrie a.c.), împărţirea islazului comunal pe stâne şi animale prin contracte de păşunat sau concesionarea unor suprafeţe din islazul comunal crescătorilor de animale-dacă va fi cazul.

Responsabilitate: viceprimarul comunei, crescătorii de animale sau concesionarii acestora după caz, persoanele apte de muncă beneficiare de ajutor social, sub supravegherea viceprimarului , a asistentului social şi a consilierilor locali. 

Termen : permanent 
       4.   Repararea şi întreţinerea drumurilor comunale, a uliţelor, trotuarelor, podeţelor şi a           rigolelor de scurgere.
· acţiuni de reparare si intreţinere a drumurilor comunale, a uliţelor si a podeţelor si de amenajare a şanturilor si rigolelor;

· acţiuni de curăţire a şanţurilor,  rigolelor şi a podeţelor din dreptul imobilelor situate în intravilanul localităţilor, în scopul prevenirii producerii de inundaţii;

· acţiuni de mentinere a curăţeniei trotuarelor şi a părţii carosabile a drumurilor, pe porţiunea din dreptul clădirilor şi al gospodăriilor;

· acţiuni de păstrare a curăţeniei pe arterele de circulaţie din extravilanul localităţii şi din locurile publice.

Responsabilitate:  conducătorii instituţiilor publice, agenţii economici, cetăţenii comunei, persoanele apte de muncă-beneficiari de  ajutor social, sub supravegherea viceprimarului, asistentului social şi a consilierilor locali.


Termen de păstrare: permanent

    5. Asigurarea stării corespunzătoare a spaţiilor verzi, a terenurilor de joacă pentru copii,           terenurilor de sport, a incintelor tuturor instituţiilor publice şi a cimitirelor.
Responsabilitate:  conducătorii instituţiilor publice, agenţii economici, cetăţenii comunei, persoanele apte de muncă-beneficiari de  ajutor social, sub supravegherea viceprimarului, asistentului social şi a consilierilor locali.


Termen de păstrare: permanent


  În vederea aducerii la cunoştinţă publică a planului acestor activităţi, precum şi a gradului de implicare a cetăţenilor în realizarea acestora, se vor organiza adunări şi întâlniri ale consilierilor locali cu cetăţenii. 

